4 สิ่งที่ไม่ควรแชร์ลงโซเชียล มีความเสี่ยงถูกแฮกมากที่สุด
โดย Lisa Guru,เล่นโซเชียล เราต้องเล่นให้ฉลาด อย่าให้ใครมาล้วงข้อมูลส่วนตัวของเราไปได้ 4 สิ่งที่ไม่ควรแชร์ลงโซเชียล ใครแชร์อยู่ควรแก้รัวๆ เลยนะคะ,โซเชียล ถึงแม้มันจะเป็นสิ่งที่ทำให้เราเชื่อมต่อได้กับผู้คนทั่วโลก สร้างมิตรภาพใหม่ๆ ผ่านทางออนไลน์ แต่ว่ามันก็เป็นเหมือนดาบสองคมที่ให้ทั้งข้อดีและข้อเสียได้นั่นเอง ซึ่งสิ่งที่เราควรทำ นั่นก็คือ การไม่เปิดเผยข้อมูลส่วนตัวของเราจนเกินไป เพราะว่าข้อมูลส่วนตัวที่เราคิดว่ามันไม่มีความหมายอะไรมาก แต่บอกเลยนะคะว่ามันสามารถทำให้ผู้ไม่หวังดีล้วงข้อมูลส่วนตัวของเราไปใช้ได้ ซึ่งเป็นอันตรายมากๆ ค่ะซิส ซึ่งในครั้งนี้เราก็เลยรวบรวม 4 สิ่งที่ไม่ควรแชร์ลงโซเชียล เพื่อความปลอดภัยของตัวเรามาฝากกันค่ะ ใครที่แชร์อยู่แบบไม่รู้ตัวรีบแก้ซะนะคะ,ที่อยู่ของคุณ,ถือว่าเป็นสิ่งเบสิกแรกๆ เลยที่เราไม่ควรที่จะเปิดเผยให้ใครรู้ โดยเฉพาะกับโลกแห่งโซเชียลมีเดีย ไม่ว่าจะแชร์โดยตรงบนโปรไฟล์ หรือถ่ายรูปอะไรสักอย่างที่มีที่อยู่ของคุณติดอยู่บนรูป จงจำเอาไว้ว่าคุณควรที่จะเบลอที่อยู่คุณออกซะนะคะ ถึงแม้ว่ามันจะทำให้ภาพไม่สวยแต่มันก็เป็นสิ่งที่สมควรทำ เพราะว่าถ้าคุณเป็นคนที่ชอบเช็กอินที่นู่นที่นี่ บอกเพื่อนในโซเชียลว่าคุณไปเที่ยวที่ไหนต่อไหน นั่นจะเป็นการเปิดช่องโหว่ให้กับมิจฉาชีพที่จะบุกมายกเค้าบ้านของคุณตอนไม่อยู่บ้านได้นั่นเองค่ะ,เบอร์โทรของคุณ,เฮ้ยยย แกรรร ฉันเพิ่งเปลี่ยนเบอร์ใหม่อะ เมมเลยนะ 08xxxxxxxx หยุดเลยค่ะซิส เบอร์โทรของคุณสามารถนำไปทำ Reverse Search Service เพื่อค้นหาที่อยู่ของเราได้ และนอกจากนั้นในบางครั้งเราก็อาจจะมีเพื่อนบนเฟซบุ๊กที่เราอาจจะไม่รู้จักแบบสนิทสนมอยู่ด้วยก็ได้ เราไม่มีทางรู้หรอกว่าพวกเขาจะเอาเบอร์เราไปทำอะไร เพราะฉะนั้น Inbox บอกคนที่สนิทเอาดีกว่าค่ะ เซฟๆ,วันเกิดของคุณ,ถึงแม้การได้รับคำอวยพรวันเกิดจะเป็นเรื่องที่ทำให้เรายิ้มได้ แต่ทุกอย่างมีสองมุม เราอาจจะถูกยักยอกข้อมูลส่วนตัวจากการที่เราแชร์วันเกิดก็ได้ เพราะว่าจากการสำรวจนั้นเผยว่าผู้คนมักจะนำวันเกิดของตัวเองไปใช้เป็นรหัสผ่าน นอกจากนี้ ยังถูกใช้บ่อยๆ สำหรับพวก Security Question,เช็กอินสถานที่ที่เราอยู่ปัจจุบัน,ถึงแม้ว่าจะได้เช็กอินในสถานที่อินเทรนด์เก๋ๆ กับเพื่อนสาวชาวแก๊งให้โซเชียลได้รู้ แต่นั่นมันก็แสดงให้ทุกคนรู้ว่าคุณอยู่ไหนซึ่งมีความเสี่ยงแรงมากที่อาจจะมีผู้ไม่หวังดีเข้ามาหาคุณ หรือบุกไปปล้นบ้านของคุณได้นะคะ,ที่มา - Lisa Guru,www.lisaguru.com, ,www.facebook.com/lisaguru, 
เล่นโซเชียล เราต้องเล่นให้ฉลาด อย่าให้ใครมาล้วงข้อมูลส่วนตัวของเราไปได้ 4 สิ่งที่ไม่ควรแชร์ลงโซเชียล ใครแชร์อยู่ควรแก้รัวๆ เลยนะคะ
Lisa Guru,โลกออนไลน์,โซเชียลมีเดีย,สิ่งที่ไม่ควรแชร์ลงโซเชียล,แฮกเกอร์